**ชื่อผลงาน** :การพัฒนาระบบการดูแลผู้ป่วย เชื้อเอชไอวี/เอดส์ วัณโรคแบบบูรณาการโรงพยาบาลบัวเชดปี 2558

**คำสำคัญ** :พัฒนาระบบ เอชไอวี/เอดส์วัณโรค

**สรุปผลงานโดยย่อ** :

1. ทบทวนสถานการณ์โรคเอดส์และวัณโรคในโรงพยาบาล โดยทีมสหสาขาวิชาชีพ

2. ทบทวนตัวชี้วัดที่เกี่ยวข้องในการดำเนินงานผสมผสานวัณโรคและโรคเอดส์ ย้อนหลัง3 ปีและจัดทำแผนบูรณาการในการดูแลผู้ป่วยวัณโรคที่ติดเชื้อเอชไอวี/เอดส์

3. พัฒนาศักยภาพแกนนำผู้ติดเชื้อ และ อสม.ให้มีความรู้และสามารถแนะนำชักจูงให้ผู้มีอาการน่าสงสัยมาเข้ารับการตรวจคัดกรองทั้ง วัณโรคและเชื้อเอชไอวี

4. บูรณาการในการดูแลผู้ป่วย เชื้อเอชไอวี/เอดส์ วัณโรคแบบ one stop service ครอบคลุมไปถึงการดูแลอย่างครบถ้วนและต่อเนื่องในชุมชน

**ชื่อและที่อยู่ขององค์กร** :คลินิกสีชมพู

**สมาชิกทีม**

พญ.หทัยกาญจน์ เสียงเพราะ นายแพทย์ปฏิบัติการ

ภก.บำรุง จันทร์แก้ว เภสัชกรชำนาญการ

น.ส.ชัญญา สวรรค์จุติ พยาบาลวิชาชีพชำนาญการ

นางกันภิรมย์ เอ็นดู พยาบาลวิชาชีพชำนาญการ

นางมนฑกานติ จำปาอ่อน พยาบาลวิชาชีพปฏิบัติการ

น.ส.ณัฐกฤตา เจริญกาญจนะ พยาบาลวิชาชีพชำนาญการ

น.ส.เจษฎา รักพร้า เจ้าพนักงานบันทึกข้อมูล

นางสุพัฒน์ พุฒละพันธ์ ประธานกลุ่มเพื่อนบัวเชด

น.ส.จุฑารัตน์ ยาจิตร รองประธานกลุ่มเพื่อนบัวเชด

**เป้าหมาย**:ลดอัตราการเสียชีวิตในผู้ติดเชื้อเอชไอวี/ผู้ป่วยเอดส์ที่ป่วยเป็นวัณโรค=0

**วัตถุประสงค์**: เพื่อให้มีระบบการคัดกรองและดูแลรักษาผู้ติดเชื้อ/ผู้ป่วยเอดส์ที่ติดเชื้อวัณโรคที่มีคุณภาพ

**ปัญหาและสาเหตุโดยย่อ** :วัณโรคเป็นโรคติดเชื้อฉวยโอกาส ที่พบได้บ่อยที่สุดในกลุ่มที่ติดเชื้อเอชไอวี เนื่องจากผู้ติดเชื้อเอชไอวี/เอดส์ จะมีปัญหาระบบภูมิต้านทานโรคต่ำ จึงมักติดเชื้อง่าย จากสถิติโรงพยาบาลบัวเชด ปี2555 2556 2557 2558(ข้อมูลถึงเดือนจากเดือน ตค-กค 2558)พบผู้ติดเชื้อเอชไอวี/เอดส์ป่วยเป็นวัณโรคคิดเป็นร้อยละ 1.85, 3.77 0.97 2.47 ตามลำดับ วัณโรคเป็นสาเหตุที่ทำให้ผู้ป่วยเสียชีวิตคิดเป็นร้อยละ 1.85 ,1.36, 0.48 0.82 ซึ่งนอกจากปัญหาภูมิต้านทานต่ำยังพบว่าผู้ป่วยกลุ่มนี้มีความทนต่อผลข้างเคียงของยาต่ำด้วย เป็นผลให้ผู้ป่วยรับประทานยาไม่ต่อเนื่อง สภาพร่างกายไม่พร้อมที่จะเริ่มยาต้านไวรัสเอดส์ ดังนั้นการดูแลผู้ป่วยติดเชื้อเอชไอวี ที่มี มีวัณโรคร่วม จึงมีลักษณะเฉพาะ ต้องบูรณาการงานหลายด้านในการบริหารจัดการปัญหาและอุปสรรคทั้งด้านระบบการให้บริการ และด้านผู้ป่วย / ผู้ดูแล การให้การปรึกษาเพื่อดูแลทางจิตสังคม จากผู้ป่วยที่ต้องรับรู้สภาพการเจ็บป่วยด้วย 2โรคพร้อมๆกัน การเสริมพลังให้ผู้ป่วยและผู้ดูแล เพื่อให้เกิดความร่วมมือ เพื่อให้เกิดการดูแลต่อเนื่อง จึงเป็นบริการที่สำคัญ นอกจากนี้ด้านการประสานงานที่ดีก็มีความสำคัญที่จะสร้างความร่วมมือเพื่อให้เกิดการดูแลต่อเนื่องเช่นกัน โรงพยาบาลบัวเชดเห็นความสำคัญในการดำเนินการพัฒนาระบบการดูแลผู้ป่วยวัณโรคและผู้ติดเชื้อเอชไอวี/เอดส์ แบบบูรณาการ ซึ่งจะเป็นกลยุทธ์ที่สำคัญในการช่วยลดอัตราการเสียชีวิตของผู้ป่วยวัณโรคที่ติดเชื้อ HIV และเพิ่มประสิทธิภาพการควบคุมวัณโรค ตามเป้าหมายของแผนระดับชาติ ผู้ป่วยได้รับการดูแลรักษาตามคุณภาพตามมาตรฐานการดูแลผู้ติดเชื้อเอชไอวี /ผู้ป่วยเอดส์ ไม่เสียชีวิตด้วยโรคติดเชื้อฉวยโอกาสที่สามารถป้องกันและรักษาได้

**กิจกรรมการพัฒนา**:

- ทบทวนสถานการณวัณโรคและโรคเอดสในโรงพยาบาลโดยทีมสหสาขาวิชาชีพ

- ทบทวนตัวชี้วัดที่เกี่ยวข้องในการดำเนินงานผสมผสานวัณโรคและโรคเอดสย้อนหลัง3ป

- ทบทวนแนวปฏิบัติในการดูแลผู้ติดเชื้อเอชไอวี/ผู้ป่วยเอดส์ป่วยเป็นวัณโรค

- ติดตามผลการดำเนินงานอย่างต่อเนื่อง

- กำหนดให้มีเครือข่ายผู้ติดเชื้อ(ศูนย์องค์รวม)เพื่อติดตามดูแลผู้ป่วยในชุมชน

**การวัดผลและผลของการเปลี่ยนแปลง**:

- ทราบสถานการณผู้ป่วยวัณโรคและโรคเอดสในโรงพยาบาล

- กำหนดแนวปฏิบัติในการดูแลผู้ป่วยวัณโรคที่ติดเชื้อเอชไอวี/เอดส

**ผลการดำเนินงาน**

|  |  |  |  |  |
| --- | --- | --- | --- | --- |
| **ตัวชี้วัด** | ***ปงบประมาณ*** | | | |
| ***2555*** | ***2556*** | ***2557*** | ***2558*** |
| ผู้ติดเชื้อเอชไอวี/ผู้ป่วยเอดส์ | 108 | 146 | 206 | 121 |
| ผู้ป่วยวัณโรคที่ไดรับการปรึกษาและตรวจเลือดเอชไอวีและมีผลPositive | 2 | 4 | 2 | 3 |
| ผู้ติดเชื้อเอชไอวี/ผู้ป่วยเอดส์ที่ป่วยเป็นวัณโรค | 2 | 4 | 2 | 3 |
| ผู้ติดเชื้อเอชไอวี/ผู้ป่วยเอดส์ที่ป่วยเป็นวัณโรคที่มีค่า CD4 ต่ำกว่า 250 cell/cu.mm | 2 | 4 | 2 | 3 |
| ผู้ติดเชื้อเอชไอวี/ผู้ป่วยเอดส์ที่ป่วยเป็นวัณโรคขณะได้ยาต้านไวรัสเอดส์ | 1 | 3 | 1 | 2 |
| ผู้ติดเชื้อเอชไอวี/ผู้ป่วยเอดส์ที่ป่วยเป็นวัณโรคเสียชีวิต | 2 | 2 | 1 | 1 |

- ผลจากการทบทวนการตรวจคัดกรองผู้ป่วยวัณโรคที่ติดเชื้อเอชไอวี/เอดส์ พบว่าการไดรับยาต้านไวรัสขณะรักษาวัณโรคค่า CD4 ต่ำกว่าเกณฑ์

- เครือข่ายผู้ติดเชื้อ (ศูนย์องค์รวม)จัดทำแผนงานในการติดตามเยี่ยมติดเชื้อเอชไอวี/ผู้ป่วยเอดส์ป่วยเป็นวัณโรคอย่างต่อเนื่อง

**บทเรียนที่ไดรับ**:

- ความร่วมมือของทีมสหสาขาวิชาชีพของทั้ง 2 คลินิกทำให้การทำงานประสบความสำเร็จ

- ความล่าช้าในการวินิจฉัยผู้ป่วยทำให้ภูมิคุ้มกันต่ำลง ผู้ป่วยจะเสียชีวิตไดเร็ว